Twee vroue dood toe muur op hulle valFoto gelisensieer onder Creative Commons: Share Alike 3.0 via Wikimedia Commons – http://commons.wikimedia.org/wiki/File:Concrete_wall.jpg#mediaviewer/File:Concrete_wall.jpg Twee vrou is op ŉ plaas buite Maake naby Tzaneen in Limpopo dood toe ŉ muur ineengestort en op hulle geval het. “Ons ondersoek die afsterwe van die twee vroue,” het kol. Moatshe Ngoepe, woordvoerder van die polisie, gesê. Die vroue was onderskeidelik 31 en 61 jaar oud. “Hulle het Vrydagaand langs ŉ grensmuur gesit en iemand het met ŉ trekker langs die muur gery. Die muur het begin kraak en bo-op hulle geval.” Volgens Ngoepe is die twee vroue op slag dood.